हजारों लोगों को फर्जी क्लिनिक्स की वेबसाइट बताईं, क्राइसिस प्रेग्नेंसी सेंटर्स की तरफ मोड़ा
सर्च इंजिन गूगल ने अमेरिका में एबॉर्शन और प्रेगनेंसी के संबंध में सर्च करने वाले हजारों लोगों को फर्जी क्लीनिकों की वेबसाइटों का रास्ता दिखाकर करोड़ों रुपए कमाए हैं। एक नई स्टडी में बताया गया है कि ये क्लीनिक अबॉर्शन और मेडिकल सेवाएं मुहैया नहीं
सर्च इंजन गूगल ने अमेरिका में अबॉर्शन और प्रेग्नेंसी के संबंध में सर्च करने वाले हजारों लोगों को फर्जी क्लिनिक्स की वेबसाइटों का रास्ता दिखाकर करोड़ों रुपए कमाए हैं। एक नई स्टडी में बताया गया है कि ये क्लिनिक अबॉर्शन और मेडिकल सेवाएं मुहैया नहीं कराते हैं।
गूगल ने अबॉर्शन टर्म सर्च करने वाले यूजरों को तथाकथित क्राइसिस प्रेग्नेंसी सेंटर्स के विज्ञापनों की ओर मोड़ दिया। ये सेंटर अबॉर्शन कराने की बजाय लोगों को ऐसा कराने से रोकते हैं। गलत जानकारी का पता लगाने वाले संगठन काउंटरिंग डिजिटल हेट सेंटर के सीइओ इमरान अहमद ने बताया कि जांच रिपोर्ट फर्जी हेल्थ केयर क्लिनिकों और झूठी जानकारी फैलाने वाले समूहों की भ्रामक एडवर्टाइजिंग की तस्वीर पेश करती है।
गूगल की विज्ञापनों से सालाना 16 लाख करोड़ की कमाई
स्टडी में बताया गया है कि हर साल विज्ञापनों से 16 लाख करोड़ रुपए कमाने वाले गूगल को नकली अबॉर्शन क्लिनिक्स के भ्रामक विज्ञापनों से दो साल में 81 करोड़ रुपए से अधिक आय हुई है। क्राइसिस प्रेग्नेंसी सेंटरों के नाम से गर्भपात विरोधी सेंटर लंबे समय से चल रहे हैं।
2022 में इनकी संख्या वास्तविक अबॉर्शन क्लिनिक्स से अधिक हो गई। क्राइसिस सेंटर लोगों को गलत जानकारी देते हैं कि अबॉर्शन कराने से कैंसर और अन्य बीमारियां हो सकती हैं। अमेरिकियों ने हर साल अबॉर्शन के संबंध में दस करोड़ से अधिक सर्च किए हैं, लेकिन रिसर्चर्स का कहना है, गूगल एडवर्टाइजिंग ने यूजरों को पेज में टॉप पर लगे विज्ञापनों पर भेजकर मुख्य भूमिका अदा की है।
188 फर्जी क्लिनिक
खबरें हैं कि एनालिटिक्स टूल सेमरश का इस्तेमाल कर शोधकर्ताओं ने पिछले दो साल में गूगल सर्च पर विज्ञापन देने वाली 188 फर्जी क्लिनिक्स की साइट का पता लगाया है।